google/wiki40b huggingface dataset:
Arado Ar 232

Vznik  vývoj

Model Ar 232 bol vyvíjaný pre akciu Zeppelin, čo boli výsadky nemeckých diverzantov na sovietskom území. Cieľom akcie Zeppelin mala byť likvidácia dôležitých sovietskych veliteľov a Stalina.
Vyrábaný bol iba v malej sérii firmou Arado. Dizajn lietadla obsahuje veľké množstvo konštrukčných prvkov, ktoré možno považovať za štandardné aj u dnešných moderných transportných lietadlách, vrátane nízkopoloženého krabicovitého trupu, zadnej sklápacej rampy a vysoko umiestnenej chvostovej časti, čo umožňovalo jednoduchý prístup do nákladného priestoru. Ďalším vylepšením bol húsenicový podvozok, ktorý mal umožniť pristáť aj horšom teréne teréne. Aj keď sa Luftwaffe aspoň čiastočne pokúšala nahradzovať park zastaraných dopravných Junkersov Ju 52/3 m ale vzhľadom k vyťaženiu nemeckého priemyslu mali transportné lietadlá nízku prioritu, a tak si Luftwaffe objednala iba malé množstvo Ar 232.
Skaliar modrý

Výskyt a stav na Slovensku

Skaliar modrý sa vzácne vyskytuje aj na Slovensku. Ekosozologický status v rokoch 1995, 1998 a 2001, 2014 žiadny. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.
Anton Tileš

Životopis

Narodil sa pravdepodobne v rodine Antona Tilescha a jeho manželky Márie v Priargu (dnešné Štiavnické Bane). Študoval teológiu, ThDr. V 40. a 50. rokoch 19. storočia pôsobil ako katolícky farár a súčasne riaditeľ na katolíckom gymnáziu v Banskej Bystrici. Sprvu patril do kruhu benolákovcov, predplácal slovenskú tlač, neskôr spolupracoval so štúrovcami, zasadzoval sa za používanie Štúrovej spisovnej slovenčiny. Roku 1845 spoluzakladateľ a predseda banskobystrického čitateľského Spolku pohronského, mal vlastnú bohatú knižnicu a podporoval zakladanie knižníc v Banskobystrickej diecéze, udržiaval kontakty s Tatrínom. Dištriktuálny notár a dekan, titulárny kanonik, biskupský komisár pre ľudové katolícke školy, asesor Zvolenskej župy, cenzor kníh.
Le Pas-Saint-l’Homer

Poloha

Obec má rozlohu 9,43 km². Najvyšší bod je položený 231 m n. m. a najnižší bod 196 m n. m.

Obyvateľstvo

Počet obyvateľov obce je 134 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mamba

Etymológia

Slovo Dendroaspis vo voľnom preklade znamená stromový had. Swahilské slovo mamba znamená krokodíl.
Largeasse

Poloha

Obec má rozlohu 30,35 km². Najvyšší bod je položený 213 m n. m. a najnižší bod 163 m n. m.

Obyvateľstvo

Počet obyvateľov obce je 719 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Campagna-de-Sault

Poloha

Obec má rozlohu 10,4 km². Najvyšší bod je položený 1 965 m n. m. a najnižší bod 735 m n. m.

Obyvateľstvo

Počet obyvateľov obce je 14 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vladimír Milan Gustáv Jesenský

Životopis

Narodil sa v Turčianskom Svätom Martine ako potomok šľachtického rodu Jesenský s predikátom z Horného Jasena. Jeho otec, Ján Jesenský-Gašparé, bol advokátom a významným činiteľom slovenského národného hnutia a spoluorganizátorom akcií celonárodného významu (Memorandum národa slovenského, Matica slovenská a pod.). Študoval na gymnáziu v Banskej Bystrici, na evanjelický lýceu v Kežmarku a na Českoslovanskej obchodnej akadémii v Prahe. Úradník, po 1918 vedúci okr. politického úradu v Bytči, neskôr námestník hlavný riaditeľa Tatra banky v Bratislave. Po skončení štúdií sa vrátil na Slovensko, kde sa zameral na jeho hospodárske povznesenie. Člen obchodnej a živnostenskej komory, Plodinovej burzy atď.; úradujúci predseda Eskontnej a hospodárskej banky v Bratislave, podpredseda správnej rady Tatra banky, kde pôsobil 25 rokov, predseda Obchodnej a priemyselnej banky. Člen Slov. národnej strany.
Saint-Laurent-d’Aigouze

Poloha

Obec má rozlohu 89,81 km². Najvyšší bod je položený 6 m n. m. a najnižší bod 0 m n. m.

Obyvateľstvo

Počet obyvateľov obce je 3 246 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castillon (Canton d’Arthez-de-Béarn)

Poloha

Obec má rozlohu 6,71 km². Najvyšší bod je položený 231 m n. m. a najnižší bod 122 m n. m.

Obyvateľstvo

Počet obyvateľov obce je 281 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ontogenéza

Ontogenéza (z grec. ον, on = jedinec a γέννηση, jénnissi = pôvod) alebo ontogénia (v širšom zmysle) alebo vývin jedinca alebo vývoj jedinca je individuálny vývin organizmu od oplodneného vajíčka (alebo v prípade partenogenézy neoplodneného vajíčka) po smrť, teda obdobie zahŕňajúce zárodočný vývoj, dospievanie, rozmnožovanie, starostlivosť o potomstvo a starnutie.
Ontogenéza je súčasťou biogenézy, nasleduje po proontogenéze (progenéze) a je akýmsi "opakom" fylogenézy. Ontogenéza spolu s fylogenézou spadajú pod evolučnú biológiu.
Teória, že ontogenéza rekapituluje fylogenézu, to znamená, že vývin jedinca presne odráža vývoj druhu, je dnes už prekonaná. Faktom však zostáva, že medzi ontogenézou a fylogenézou existujú vzájomné vzťahy, ktoré vysvetľuje teória evolúcie.
Podľa Leibniza ontogenéza je proces postupného zväčšovania sa od samého začiatku hotového, rozvinutého celku organického jedinca.
Mikuláš Jóža

Životopis

Študoval na gymnáziu vo Zvolene, 1931 – 1936 na Právnickej fakulte UK v Bratislave - JUDr.. 1934 – 38 pôsobil v advokátskych poradniach v Rimavskej Sobote a 1942 – 45 v pracovnom tábore pre rasovo prenasledovaných v Hatvane (Maďarsko), 1945 tajomník Mestského národného výboru v Rimavskej Sobote, 1946 – 48 pôsobil v advokátskej kancelárii v Rimavskej Sobote, 1948 – 50 vedúci tajomník Krajského akčného výboru Národného frontu v Banskej Bystrici, 1951 predseda Krajského súdu v Banskej Bystrici, 1952 pedagóg na Strednej ekonomickej škole v Banskej Bystrici, 1952 – 59 na Katedre spoločenských vied VŠLD (dnes Technická univerzita) vo Zvolene (1955 – 59 vedúci katedry), 1963 – 69 prorektor VŠLD; 1966 mimoriadny profesor. Zaoberal sa politickou ekonómiou, cenotvorbou i ekonomikou lesného hospodárstva a drevárskeho priemyslu. Autor a spoluautor vedeckých štúdií i referátov publikovaných v odborných časopisoch a zborníkoch. Člen viacerých spoločností a organizácií. Nositeľ viacerých vyznamenaní.
Cesta II. triedy 574A (Slovensko)

Priebeh

Komunikácia začína pred Ilavou pri diaľnici D1, kde sa odpája od cesty II/574 a pokračuje južným okrajom mesta až po križovatku s cestou cestu I/61, kde II/574A končí.
Venusaur

Charakteristika

Oproti Ivysaurovi je oveľa väčší a ťažší. Fľaky mu z tela zmizli už skoro úplne a okrasné kvety sa zväčšili. Namiesto zatvorej cibuľky nosí Venusaur už veľkú rozkvitnutú kvetinu, vďaka ktorej sa môže naučiť používať najsilnejší raslinný útok. Je možné získať ho iba v regióne Kanto, ale prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom od 32. úrovne z Ivysaura v hrách Pokémon Red, Blue a Yellow.
Venusaur sa učí najsilnejší rastlinný útok – Slnečný lúč (ang. Solarbeam). Dvojnásobné zranenie Venusaurovi spôsobujú útoky ohnivého, ľadového, lietajúceho, psychického a chrobačieho typu. V hrách Pokémon Red, Blue a Yellow mu chrobačie útoky spôsobujú až štvornásobné zranenie.
Lannepax

Poloha

Obec má rozlohu 30,84 km². Najvyšší bod je položený 217 m n. m. a najnižší bod 107 m n. m.

Obyvateľstvo

Počet obyvateľov obce je 572 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský domov

Slovenský domov bol časopis, ktorý vychádzal na Slovensku v 30. rokoch 20. storočia.
Zákazník

Zákazník (niekedy aj klient alebo kupujúci) je príjemca statkov, služieb, produktov alebo nápadov, ktoré získava od predajcu, obchodníka alebo dodávateľa za peňažnú alebo inú hodnotovú odplatu. Zákazník môže, ale nemusí byť súčasne spotrebiteľom, pretože tieto dva pojmy sú odlišné, hoci bývajú často zamieňané.  Kým zákazník si tovar kupuje, spotrebiteľ ho aj používa.
Acidobázická reakcia

Acidobázická reakcia je chemická reakcia medzi kyselinou a zásadou. Patria medzi najčastejšie, no zároveň najdôležitejšie reakcie v biologických systémoch. K acidobázickým reakciám patrí napríklad protolytická reakcia.
Borinský kanál

Opis toku

Jeho koryto vzniká 205 metrov od Dolečkovej cesty vo výške 150 m n. m. pokračuje takmer severným smerom asi 340 metrov, kde v dĺžke 85 metrov od vzniku priberá pravostranný prítok Vavrincov kanál. Tu sa koryto rozširuje z 2 na 3 metre na dne. Dno je tu voľné, bahnové, nespevnené. 325 metrov od sútoku priberá ďalší pravostranný, bezmenný prítok, kde sa náhle stočí na západ, šírka koryta za zúži na 1,5 metra a tu podteká v rúre o priemere asi 75 centimetrov Dolečkovú cestu. Západným smerom tečie 895 metrov. Dno je stále rovnakého charakteru a šírka toku je 1,5 metra. V koryte sa niekedy objaví ker a popri toku rastú topole. Voľakedy v tomto úseku do Borinského kanála ústil aj pravostranný Husí kanál, ktorý ale kvôli čiastočnému zasypaniu sa stal bezodtokový. Na tomto úseku je tok raz premostený betónovým mostom, s pieskovým povrchom. Tu sa tok mierne stočí na juh, ale v princípe stále tečie na západ (0,5 km), je raz premostený betónovým mostom s panelovou vozovkou.
Tok sa opäť stočí na západ a pokračuje takto 650 metrov. Okolo toku stále rastú topole a kry. Je široký 1,5 metra a dno má stále bahnové. Náhle sa však stočí o 90 stupňov na juh a takto ide 225 metrov. Tu už topole nerastú, dno a šírka dna sú však nezmenené. Potom sa náznakom stočí na juhovýchod (170 metrov) a vzápätí mierne na juhozápad (295 metrov). Dno – voľné, šírka 1 meter. Hĺbka koryta sa pohybuje okolo troch metrov. Tento úsek tečie v lese. Potom sa vynorí z lesa, stočí sa opäť na juhovýchod tečie 290 metrov v šírke koryta 1,5 metra, s voľným dnom a s okolorastúcimi kermi a stromami. Tu už sa premostenie nenachádza. A nakoniec v Hoštákoch pri asfaltovej ceste vytvára ako hlavná zdrojnica Lúčny kanál v nadmorskej výške 144 m n. m.

Význam

Z hľadiska významnosti je Borinský kanál asi druhý najvýznamnejší kanál v katastri obce Jakubov, tým, že preteká veľkou časťou poľa a ešte aj odvodňuje povodie Vavrincovho kanála. Najvýznamnejší je Viničný kanál.

História a výstavba kanála

Kanál vystavali v priebehu tretej etapy melioračných prác pri obce Jakubov v roku 1962.
Aemilius Macer

Aemilius Macer bol rímsky básnik žijúci v 1. storočí pred Kr. Napísal tri didaktické básnické skladby, jednu o vtákoch (Ornithogonia, O pôvode vtákov), jednu o hadoch (Theriaca, O zvieratách), ku ktorej ho inšpiroval grécky básnik Nikander z Kolofónu, a jednu o rastlinách (De herbis, O bylinách). Podľa Hieronyma zomrel roku 16 pred Kr.
Rozsiahla hexametrická skladba De viribus herbarum (O účinku bylín), ktorá bola tradične pripisovaná Macrovi, je v skutočnosti stredoveká práca Oda Magdunensia, francúzskeho lekára.
Aemilius Macer býva zamieňaný s iným Macrom prezývaným Iliacus, ktorého uvádza Ovídiov katalóg básnikov. Tento Macer bol autorom epickej skladby týkajúcej sa udalostí, ktoré predchádzali Homérovej Iliade. Ovídius ho oslovuje v jednom zo svojich Listov od Pontu, ktoré boli napísané až po roku 13 po Kr., čo dosvedčuje, že tento Macer nemohol byť totožný s Aemiliom Macrom, v tej dobe dávno mŕtvym.
Samuel Adams

Životopis

V roku 1740 vyštudoval Harvard, pracoval vo verejných službách ako kontrolór komínov, vyberač daní či moderátor stretnutí mestskej rady. Hoci v podnikaní sa mu nikdy nedarilo, bol prefíkaným a schopným politikom, ktorého poľom pôsobnosti sa stali stretnutia mestskej rady v Novom Anglicku.
Platenie dane britskej vláde znamenalo pre nespokojencov prijatie faktu, že parlament má právo vládnuť nad kolóniami. Obávali sa, že kedykoľvek v budúcnosti sa princíp parlamentnej vlády môže zneužiť a znamenať zrušenie všetkých koloniálnych slobôd. Adamsovým cieľom bolo zbaviť ľudí strachu pred spoločenskými a politickými vodcami, prebudiť v nich vedomie vlastnej sily a dôležitosti a takto ich vyburcovať k činu. Preto uverejňoval články v novinách a rečnil na stretnutiach mestskej rady, kde podnecoval na prijímanie rezolúcií, ktoré by apelovali na demokratické cítenie kolonistov.
V roku 1772 bostonská mestská rada na jeho podnet vytvorila korešpondenčný výbor, ktorý mal zaznamenávať práva a sťažnosti kolonistov. Výbor sa postavil proti rozhodnutiu Británie vyplácať platy sudcom z daňových príjmov; obával sa, že ak príjmy sudcov nebudú závisieť od zákonodarných orgánov, nebudú sa im už viac musieť zodpovedať, čo povedie "k despotickej forme vlády". Výbor sa v tejto veci spojil s ďalšími mestami a žiadal ich, aby skoncipovali odpovede. Korešpondenčné výbory vznikli doslova vo všetkých kolóniách a vytvorili základňu účinných revolučných organizácii.
Adams sa stal vodcom tajnej organizácie Synovia slobody a po udalostiach, ktoré vyvrcholili tzv. Bostonským čajovým večierkom hovorcom mesta. Bol autorom Deklarácie práv kolónií a jedným zo signatárov Deklarácie nezávislosti Spojených štátov. V období 1793-1797 zastával funkciu guvernéra štátu Massachusetts.
Berrie

Poloha

Obec má rozlohu 16,64 km². Najvyšší bod je položený 124 m n. m. a najnižší bod 36 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Astronomický kongres v Prahe

Astronomický kongres v Prahe bolo najvyššie stretnutie astronómov, členov Medzinárodnej astronomickej únie, ktoré sa konalo 14. – 26. augusta 2006 v kongresovom centre v Prahe.
Zúčastnilo sa tu 2412 registrovaných účastníkov. Bol tu predefinovaný pojem planéta, čím sa počet planét slnečnej sústavy znížil na 8. Oficiálny názov kongresu bol 26. valné zhromaždenie Medzinárodnej astronomickej únie.
Prefíkané slúžky

Dej

Seriál sleduje štyri slúžky, ktoré pracujú pre najbohatšie rodiny z Beverly Hills.
Täu

Täu (medzinárodne vystupoval pod názvom Daewoo (Group); doslovný význam slova täu je "veľký U", pričom U je časť mena zakladateľa) bol významný juhokórejský konglomerát. Založený bol 22. marca 1967 ako Daewoo Industrial a zanikol v roku 1999. Pred ázijskou finančnou krízou v roku 1998 to bol druhý najväčší juhokórejský konglomerát po skupine Hyundai Group a po ňom nasledovala LG Group a Samsung Group. Existovalo okolo 20 divízií, z ktorých niektoré prežili ako samostatné firmy.
Čierny humor

Čierny humor je humor, pri ktorom zdrojom komična sú nepredstierané nehody a ťažkosti. Zdrojom komického efektu je kontrast medzi šokujúcou a tragickou povahou skutočnosti a spôsobom akým o nej hovoríme. Témy a udalosti, ktoré sú štandardne považované za tabu sú opisované v nevhodne nevážnom, prípadne satirickom a humornom podtóne. Humor samotný však nepopiera ich závažnosť.

Zdroj komična

V prípade čierneho humoru sú za témy vtipov vyberané situácie a témy ktoré sú v spoločnosti určitým spôsobom tabu. Dôležitým prvkom nie sú samotné poostavy a situácie ktoré v anekdote vystupujú, ale je to práve kontrast medzi samotnou situáciou ktorá vyvoláva u diváka pocity určitého diskomfortu, a spôsobu akým mu bola informácia podaná.
Čierny humor niekedy využíva aj prvky skepticizmu a cynizmu.

Odvodené typy humoru

Špeciálnym druhom čierneho humoru je šibeničný humor.  V prípade šibeničného humoru je rozprávač sám aktérom anekdoty. Často ide o reálne vtipkovanie o súčasnej ťažkej situácii rozprávača. Príkladom šibeničného humoristu môže byť stand up komik Bekim Aziri, ktorý si s nadhľadom robí žarty zo života na vozíku.

Pôvod čierneho humoru

 
Prvá známa publikácia ktorá použila pojem čierny humor je Antológia čierneho humoru ('Anthologie de l’humour noir).' Napísal ju francúzsky spisovateľ André Breton. Bretón označil ako pôvodcu čierneho humoru Jonathana Swifta. Antológia obsahuje úryvky diel celkovo 45 autorov.
Čierny humor sa niekedy označuje aj ako špeciálny druh satiry.

Čierny humor v súčasnosti

S rozvojom internetu a informačnej spoločnosti sa zrýchlil tok informácii. To umožnilo aj ankedotám vznikať rýchlejšie. Zároveň stand-up komcici doma aj v zahraničí začali na vystúpeniach bežne používať čierny humor.
S rozmachom internetových sociálnych sietí začal čierny humor využívať aj fenomém meme ako novú formu obrázkovej anekdoty.

Kontroverzia

Keďže čierny humor rozpráva o tabuizovaných témach, je kontroverzný. Skupiny ľudí ktoré vystupujú v anekdotách sa často cítia dotknuté. Humoristi využívajúci čierny humor sú často týmito skupinami tlačený k ospravedlneniam za svoje výroky. Niektorí humoristi tak aj urobia a priznajú, že anekdotou prekročili isté hranice, no je známych veľa prípadov kedy humorista odmietol ospravedlnenie.

Príklady

---
Príde Mikuláš do Afriky a vraví:
- Tak čo detičky papkali ste papkali?
- Nie.
- Tak Mikuláš nebude...
---
Príde žena domov a nájde muža obeseného. Založí ruky v bok a zreve:
- To si celý ty! Sám sa tu hojdáš, ale chlapca na kolotoč nezoberieš!
---
Viete ako sa žije v koncentračnom tábore?
Na plný plyn!
Radhošť (vrch)

Sídlo Radegasta

Vrch bol uctievaný už v predkresťanskom období, ale spojenie s bohom Radegastom nie je dostatočne doložené.
Podľa povestí mal na Radhošti od pradávna sídlo pohanský boh  Radegast – boh Slnka, vojny a víťazstva. Jeho výzor nepôsobí milo a preto, aby si ho ľudia nepohnevali, prichádzali k nemu s darmi. Koncom jari na Radhošti starí Slovania slávili letný slnovrat.
V súčasnosti sa v lete na Radhošti pravidelne konajú púte, ktorých sa zúčastňujú tisícky pútnikov.

Stavby na vrchole

Dnes je na vrchole niekoľko zaujímavých miest: kríž z roku 1805, Kaplnka svätého Cyrila a Metoda z rokov 1896 – 98, súsošie oboch vierozvestcov z roku 1931 či televízny vysielač. Asi 300 m juhovýchodne od vrcholu stojí hotel Radegast, medzi hotelom a vrcholom je sídlo Horskej služby. Tesne pod vrchol vedie od západu lyžiarsky vlek.
Kostol svätého Jána Nepomuckého (Kutná Hora)

Kostol svätého Jána Nepomuckého je barokový kostol v Kutnej Hore. Ako kultúrna pamiatka Českej republiky je súčasťou mestskej pamiatkovej rezervácie zapísanej na Zozname svetového dedičstva UNESCO.

História

Na návrhu kostola pracoval v rokoch 1734 – 1754 František Maxmilián Kaňka, výslednú podobu potom ovplyvnil sám Kilián Ignác Dientzenhofer. Stavba sa začala na sviatok sv. Jána Nepomuckého 16. mája 1734. Zo vzácnej výzdoby vyniká nástropná maľba stvárňujúcu legendu o Jánovi Nepomuckom od Josefa Jáchyma Redelmayera a Františka Xavera Palka. V postranných nikách priečelí sa nachádzajú sochy sv. Vojtecha a sv. Prokopa.
V roku 1951 bola rímskokatolícka cirkev nútená kostol bezplatne prenajať mestu a kostol potom slúžil ako sklad civilnej obrany, požiarnej zbrojnice a skládka stavebného odpadu. Rekonštrukcia exteriéru prebiehala od roku 1980, v rokoch 1997 – 2000 bol reštaurovaný interiér.
Lattes

Poloha

Obec má rozlohu 27,83 km². Najvyšší bod je položený 25 m n. m. a najnižší bod 0 m n. m.

Obyvateľstvo

Počet obyvateľov obce je 15 804 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Práca s verejnosťou

Oblasti práce s verejnosťou

Práca s verejnosťou môže byť zameraná na mnohé oblasti, napr. na firemnú komunikáciu - tvorbu identity inštitúcie (Corporate Identity), na vnútornú komunikáciu (Internal PR), na styk s médiami (Media Relations), na marketingovú komunikáciu, na získanie finančných zdrojov, na krízovú komunikáciu (Crisis Management), účelové kampane, výstavy, sociálnu komunikáciu, komunikáciu o výrobkoch, na podporu spoločnosti vzhľadom na jej profil - sponzoring, lobbying (Public affairs) ...
FC Petržalka

História oddielu

Futbal sa v Petržalke hrá už do 19. storočia, futbalový oddiel vznikol v roku 1898, ale samotný športový klub existoval už o šesť rokov skôr. Už vtedy patril PTE k najsilnejším vidieckym klubom Uhorska, v roku 1913 sa dokonca stal majstrom Horného Uhorska. Potom sa však nadlho vytratil a opäť sme ho zaregistrovali, až keď v osemdesiatych rokoch strávil 2 roky v 1. česko-slovenskej lige. Okrem toho zväčša hrával v druhej, alebo tretej lige.
Medzi jeho úspechy sa môžu dva majstrovského tituly v sezóne z rokov 2005 a 2008 a tri víťazstvá v Slovenskom pohári (1988, 2004 a 2008). V roku 1988 sa im to ale podarilo ako tím Inter ZŤS. Okrem toho z finále tejto súťaže odchádzali bieločierni trikrát ako porazení (1982, 2005 a 2009).
V roku 2005 sa klub v tom čase hrajúci pod názvom  FC Artmedia Bratislava po zápasoch s Kajratom Almaty, Celticom Glasgow a Partizanom Belehrad prebojoval do hlavnej fázy Champions League. Tu obsadil v konkurencii s milánskym Interom, FC Portom a Glasgowom Rangers tretiu priečku so ziskom šiestich bodov, čo znamenalo postup do šesnásťfinále Pohára UEFA. Súperom Artmedie bol bulharský veľkoklub Levski Sofia. Po prehrách 0:1 doma (hralo sa v Trnave) a 0:2 v Sofii bol petržalský klub z ďalších bojov vyradený. 
V sezóne 2008/09 odišiel majiteľ klubu Ivan Kmotrík za nevyjasnených okolností do konkurenčného Slovana Bratislava. Klub stratil pozície, vravelo sa aj o jeho zániku, ale po sezóne 2009/2010, v ktorej Petržalka opustila najvyššiu súťaž, vstúpili do tímu noví ľudia pod vedením Dr. Jozefa Vengloša ml. a mužstvo zachránili v hodine dvanástej. Klub sa dočasne presťahoval na štadión bývalého Rapidu v Prievoze a dostal nový názov, ktorým vyhovel želaniam fanúšikov, zároveň však poukazuje na históriu futbalu v Petržalke. Od novej sezóny sa volal FC Petržalka 1898.
Začiatkom roku 2011 sa začala Petržalka boriť vo finančných problémoch. Vedeniu sa za rok pôsobenia nepodarilo získať strategického investora a z toho dôvodu hráči odohrali celú jesennú časť ďalšej sezóny bez jedinej výplaty. Neustále oslabovanie kádra malo napokon za následok zostup až do tretej ligy.
Do sezóny 2012/13 vstúpil klub už s novým šéfom, stal sa ním Ing. Jozef Augustín. Konečne sa podarilo mužstvo skonsolidovať a získať aj niekoľkých menších sponzorov. Futbal sa po štyroch rokoch opäť vrátil na pravý breh Dunaja a Petržalka tak začala hrať konečne na vlastnom štadióne v Ovsišti. Momentálne je už úplne dokončený, a svoje brány divákom otvoril prvýkrát 5. augusta 2012 v zápase s juniormi Nitry.

Fans

Heslo: Immer Wieder Engerau! (Vždy a len Petržalka!)
Nernier

Poloha

Obec má rozlohu 1,82 km². Najvyšší bod je položený 425 m n. m. a najnižší bod 372 m n. m.

Obyvateľstvo

Počet obyvateľov obce je 467 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krystyna Kuhnová

Život

Narodila sa ako siedme z ôsmich detí. Od roku 1998 píše kriminálne príbehy. So svojim manželom a dcérou žije neďaleko Frakfurtu.